|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU O NACRTU PRIJEDLOGA**  **PRAVILNIKA**  **o dodjeli stipendija učenicima srednjih škola i studentima Krapinsko-zagorske županije** | |
| **Naziv dokumenta** | **Nacrt prijedloga PRAVILNIKA o dodjeli stipendija učenicima srednjih škola i studentima Krapinsko-zagorske županije** |
| **Stvaratelj dokumenta, tijelo koje je provelo savjetovanje** | Upravni odjel za obrazovanje, kulturu, šport i tehničku kulturu |
| **Svrha dokumenta** | Svrha Nacrta prijedloga PRAVILNIKA o **dodjeli stipendija učenicima srednjih škola i studentima Krapinsko-zagorske županije je poboljšavanje kriterija i načina bodovanja učeničkih i studentskih postignuća u postupku dodjele stipendija** |
| **Radno tijelo za izradu Nacrta** | Nije imenovana posebna radna skupina.  Mirjana Smičić Slovenec, pročelnica Upravnog odjela za obrazovanje, kulturu, šport i tehničku kulturu  Jadranka Cesarec, viša savjetnica-specijalistica Upravnog odjela za obrazovanje, kulturu, šport i tehničku kulturu,  Višnja Martinić, referentica Upravnog odjela za obrazovanje, kulturu, šport i tehničku kulturu |
| **Internetska stranica na kojoj je bio objavljen javni poziv** | [www.kzz.hr](http://www.kzz.hr) – internetska stranica Krapinsko-zagorske županije |
| Internetsko savjetovanje sa zainteresiranom javnošću trajalo je od 01. rujna do 15. rujna 2021. godine |
| **Predstavnici zainteresirane javnosti koji su dostavili svoja očitovanja** | Zaprimljena su ukupno četiri očitovanja zainteresirane javnosti i to:   1. **Zainteresirani roditelj Martina Gorščak**   Predlaže da pravo podnošenja zahtjeva za učeničke stipendije u A kategoriji imaju učenici VIII. razreda osnovne škole s prosjekom ocjena iznad 4,70.  Ukoliko netko temeljem ocjena od 5.-8. razreda OŠ nema prosjek ocjena od 4,70 u pojedinom razredu, za taj razred dobije 0 bodova, a nakon što se pribroje dodatni bodovi iz članka 13. Pravilnika neka se utvrdi rang lista.  Smatra da su po sadašnjem nacrtu prijedloga zakinuti učenici 1. razreda SŠ koji nisu ostvarili traženi prosjek ocjena u sva 4 viša razreda osnovne škole, a imaju iznimne rezultate na županijskom, državnom ili međunarodnom rangu natjecanja (npr. osvojena 1. mjesta ili viši rang međunarodnog natjecanja).   1. **Zainteresirani roditelj Paulina Bogović**   Predlaže da se pravo podnošenja zahtjeva za studentske stipendije proširi i na izvanredne studente uz predočenje potvrde Zavoda za zapošljavanje, te da se u članku 13. točka 4. dodaju kategorije djeca hrvatskih ratnih vojnih invalida i djeca dragovoljaca Domovinskog rata   1. **Zainteresirani roditelj Josip Špoljar**   Predlaže ukidanje bodovanja dodatnih okolnosti podnositelja zahtjeva za stipendije u A kategoriji, jer smatra da su iste diskriminatorni faktor, s obzirom da za stipendije C kategorije nema bodovanja dodatnih okolnosti.   1. **Član Županijske skupštine Krapinsko-zagorske županije Hrvoje Novak (ispred 6 članova i članica predstavničkog tijela)**   Predlaže da se u članku 13. Pravilnika u stipendijama A kategorije ne boduje dodatna okolnost podnositelja zahtjeva – smještaj u učeničkom/studentskom domu.  Predlaže da se člankom 18. Pravilnika omogući dodjela B kategorije stipendija svim učenicima/studentima iz istog kućanstva koji su zadovoljili uvjete za dodjelu stipendije u pogledu uvjeta natječaja i ostvarenih bodova. Dodjelu samo jednom članu iz istog kućanstva (koji ima viši prosjek ocjena) u kategoriji B smatra diskriminatornom. |
| **Prihvaćene/neprihvaćene primjedbe** | Primjedba zainteresiranog roditelja Martine Gorščak je prihvaćena te je ugrađena u odredbu članka 6. točka 2. Prijedloga Pravilnika.  Primjedbe zainteresiranih roditelja Pauline Bogović i Josipa Špoljara su odbijene.  Primjedba zainteresirane javnosti-članova Županijske skupštine Krapinsko-zagorske županije u pogledu članka 13. Pravilnika se prihvaća, dok je primjedba u pogledu članka 18. Pravilnika djelomično prihvaćena i ugrađena u odredbu članka 18. Pravilnika. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

U Krapini, 20. rujna 2021. godine

KLASA: 604-02/21-01/06

URBROJ: 2140/01-10-21-2